CELEX: 62017CN0157
Language: el
Date: 2017-03-27 00:00:00
Title: Υπόθεση C-157/17: Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 27 Μαρτίου 2017 — X κατά Staatssecretaris van Financiën

29.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/27
            
         Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 27 Μαρτίου 2017 — X κατά Staatssecretaris van Financiën
   (Υπόθεση C-157/17)
   (2017/C 168/35)
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Προσφεύγων: X
   
      Καθού: Staatssecretaris van Financiën
   
      Υποβαλόντες παρατηρήσεις: Nederlandse Orde van Belastingadviseurs, Loyens en Loeff NV
   
      Προδικαστικά ερωτήματα
   
   
               1)
            
            
               Αντιτίθεται το άρθρο 56 ΕΚ (νυν άρθρο 63 ΣΛΕΕ) στο ότι σε εγκατεστημένο εκτός των Κάτω Χωρών οργανισμό επενδύσεων δεν χορηγείται, για τον λόγο ότι αυτός δεν υποχρεούται σε παρακράτηση ολλανδικού φόρου μερισμάτων, επιστροφή ολλανδικού φόρου μερισμάτων παρακρατηθέντος επί μερισμάτων τα οποία ο οργανισμός αυτός έλαβε από φορείς εγκατεστημένους στις Κάτω Χώρες, ενώ μια τέτοια επιστροφή χορηγείται σε εγκατεστημένο στις Κάτω Χώρες οργανισμό συλλογικών επενδύσεων φορολογικού χαρακτήρα ο οποίος σε ετήσια βάση διανέμει στους μετόχους ή συμμετέχοντές σε αυτόν τα κέρδη από τις επενδύσεις του μετά την παρακράτηση του ολλανδικού φόρου μερισμάτων;
            
         
               2)
            
            
               Αντιτίθεται το άρθρο 56 ΕΚ (νυν άρθρο 63 ΣΛΕΕ) στη μη επιστροφή ολλανδικού φόρου μερισμάτων σε εγκατεστημένο εκτός των Κάτω Χωρών οργανισμό επενδύσεων –η οποία όμως χορηγείται σε ολλανδικό οργανισμό συλλογικών επενδύσεων φορολογικού χαρακτήρα– όταν είναι γνωστό ότι τούτο εμποδίζει τον οργανισμό αυτόν όσον αφορά την προσέλκυση επενδυτών, κατοίκων Κάτω Χωρών ή εγκατεστημένων στις Κάτω Χώρες;